Derfor er kommunikationschef i Kolding Kommune Lars Svoger da heller ikke helt tilfreds med vejrudsigten.

- Vandet falder, men det falder meget langsomt. De måtte godt have ladet være med at love mere regn. Vi ved ikke endnu, hvor meget det vil påvirke, men vi kan jo risikere, at vi skal tilbage i samme situation og have alle mand i gang igen, siger han.

Sætter snart ny regn-rekord

Der er på landsplan faldet 85,5 millimeter regn i februar. Rekorden er 109 millimeter og stammer fra 2002, og den står for skud, vurderer DR Vejrets meteorolog Christian Cherry.

- Den vil sandsynligvis blive slået, da det vil regne resten af dagen mange steder, og der er flere kraftige lavtryk, som ligger på lur i Nordatlanten. Allerede fredag aften vil endnu et vejrsystem komme forbi og sende regn ud over landets allerede våde overflade, siger han.

Christian Cherrys forsigtige bud er, at vi på mandag runder de 100 millimeter for måneden.

I Hjørring Kommune har Søren Smalbro (V), der er formand for teknikudvalget, været en tur ude og inspicere kystområderne ved Tversted og Løkken, og han er ikke imponeret over synet.